Új androidos zsarolóvírus bukkant fel - Tech Hírek
Új androidos zsarolóvírus bukkant fel
Tech Hírek | 2019.08.02 - 09:45 | Írta: L Ferenc | 679
A most felfedezett kártevő a névjegyzéket felhasználva terjed, nem árt vigyázni vele.
Az Eset szakemberei egy új zsarolóvírus-családot fedeztek fel, amely az áldozatok kontaktlistáján szereplő embereknek küld rosszindulatú linkeket SMS-ben. A zsarolóvírust eredetileg felnőtt tartalmakkal kapcsolatos fórumtémákban terjesztették a Reddit oldalain. Az Eset munkatársai jelentették a zsarolóvírus kampányban használt Reddit profilt, amely sajnos azóta sem került letiltásra. A vírus rövid ideig az "XDA fejlesztők" nevű fórumon is futott, amely az Android fejlesztők platformja, de az operátorok szerencsére már eltávolították a rosszindulatú üzeneteket.
Mielőtt az új zsarolóvírus elkezdené a fájlok titkosítását, egy sor szöveges üzenetet küld az áldozat névjegyzékében szereplő címekre, és arra ösztönzi a címzetteket, hogy kattintsanak egy rosszindulatú linkre, amely a vírus telepítőfájljához vezet.
Jó hír, hogy az Android/Filecoder.C nevű vírus jelenlegi verziójában a készítők a titkosításban is komoly hibákat vétettek. Az algoritmus ugyanis nem kódolja a nagy méretű archívumokat (50 MB fölött) és a kis méretű képeket (150 KB alatt), illetve a kártevő által kiválasztott "titkosítandó fájltípusok" listája is szerencsére elég összecsapott, átgondolatlan.
A Google-nak nem szúrt szemet a 238 Play Store-os alkalmazásban elrejtett vírus
android vírus kártevő veszély eset vírusirtó zsaroló névjegyzék
Tech Hírek	| Írta:	ARPII | 2016.12.31 - 16:00 | 85933
Tippek és trükkök	| Írta:	ARPII | 2016.05.05 - 13:33 | 28776
Tippek és trükkök	| Írta:	ARPII | 2017.04.08 - 08:31 | 26325